Alaquàs presenta l'Orquestra del Castell
15/10/2015

# Alaquàs presenta l'Orquestra del Castell

*   15/10/2015
*   [Imprimir](#)
*   Compartir
*    https://www.alaquas.org/documento.asp?id\_do=15122

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15122%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20l%27Orquestra%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15122/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15122/16102015img_6426-b_Form_4.jpg)](https://www.alaquas.org/ficheros/documentos/2015/2/15122/16102015img_6426-b_Form_10.jpg "<a href='https://www.alaquas.org/ficheros/documentos/2015/2/15122/16102015img_6426-b_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta l'Orquestra del Castell</a>")

El concert de presentació tindrà lloc el proper dissabte 17 d'octubre a les 19 hores

L’Alcaldessa d’Alaquàs, Elvira García Campos, el Regidor de Cultura, Toni Saura, el president de la Unió Musical d’Alaquàs, Lute Fernández i el director artístic de la Orquestra del Castell, Enric Parreño, han presentat aquest matí l’Orquestra del Castell d’Alaquàs, un dels compromisos assumits per l’Ajuntament amb motiu de la declaració d’Alaquàs com a Ciutat de la Música

Es tracta d’una iniciativa creada per posar en valor la música que es realitza a Alaquàs per part de totes les persones vinculades a aquesta disciplina i que és una realitat gràcies al treball realitzat junt amb la Unió Musical d’Alaquàs. El seu objectiu és donar entitat a través de la música al patrimoni cultural de la localitat i oferir un servei de formació musical professional als ciutadans i ciutadanes.

En el mateix acte s’ha signat el conveni de col·laboració a través del qual l’Ajuntament d’Alaquàs cedeix les instal·lacions del monument com a seu institucional de l’Orquestra i s’ha posat de relleu el compromís assumit per ambdues parts.

L’Alcaldessa d’Alaquàs ha destacat el “gran treball de la UMA així com de tots els col·lectius que fan música a Alaquàs i ha destacat la importància d’aquest projecte i la qualitat professional de la nova orquestra”.

Des de la Unió Musical d’Alaquàs s’ha destacat el gran compromís assumit per l’Ajuntament d’Alaquàs amb la música i ha informat també que per al finançament d’aquesta Orquestra s’ha obert també un procés de micromecenatge per a totes aquelles persones que vulguen col·laborar i “sentir aquesta Orquestra com a seua”.

L’Orquestra Simfònica està formada per 45 músics elegits arran d’una convocatòria pública i unes proves de selecció. La majoria dels seus components són professionals i estudiants de nivells superiors de música procedents de l’Horta Sud, tots ells units per la il·lusió de formar part d’aquest nou projecte que donarà com a fruït una orquestra d’alt nivell qualitatiu.